Príloha k bodu 4

Bratislava  23. 6. 2014
Žiadosť číslo 11_14/AK
Uznesenie č. 75.10.1b

Stanovisko
k žiadosti právnickej osoby Technologický Inštitút A. Ruprechta, a. s., 
o zriadenie súkromnej vysokej školy

Uznesením č. 75.10.1b bola ustanovená dočasná pracovná skupina (ďalej len „DPS“) v zložení: J. Mihok (predseda), M. Urban, J. Holeček, M. Líška, J. Škvarenina, ktorá  vypracovala podklad na vyjadrenie AK na udelenie štátneho súhlasu v súlade s § 82 ods. 2 písm. e) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej iba „zákon o VŠ“).
 
Posúdenie žiadosti vo vzťahu k požiadavkách ustanovenia § 47 zákona o VŠ

a) Názov, sídlo a začlenenie podľa § 2 ods. 13 vysokej školy
Názov: 		Technologický Inštitút A. Ruprechta
Sídlo:  			Šamoríne, časť Čilistov
Začlenenie: 		neuvedené 

b) Právna forma právnickej osoby a štatutárny orgán
Právnická osoba: Technologický Inštitút A. Ruprechta 
Právna forma: akciová spoločnosť
Adresa: Grösslingová 45, 811 09 Bratislava
Štatutárny orgánom právnickej osoby: predstavenstvo spoločnosti:
					   predseda predstavenstva: doc. Ing. Dušan Velič, PhD. 
   členovia: Ing. Ondrej Macko, Ing. Martin Bartoš

c) Dlhodobý zámer
Žiadateľ v časti Strednodobá stratégia – silné stránky projektu a riziká deklaruje poslanie a strednodobú stratégiu budúcej súkromnej vysokej školy. Ďalej uvádza dôvody na jej vznik a charakteristiku jediného študijného programu. 

d) Návrhy na študijné programy
Predložený je jeden bakalársky študijný program materiálové technológie, navrhnutý na akreditáciu  v kombinácii  dvoch študijných odborov, pričom študijný odbor 5.2.18. chemické technológie je hlavným odborom a 5.2.1. strojárstvo vedľajším odborom v súlade s bodom 11 platných Kritérií akreditácie študijných o programov vysokoškolského vzdelávania.

e) Návrh vnútorných predpisov (štatútu, študijného poriadok, zásady výberového konania na obsadzovanie miest učiteľov a ďalších vnútorných predpisov určujúcich, ktoré orgány vykonávajú spôsobnosť
Podklady obsahujú návrh štatútu, študijného poriadku a zásad výberového konania.

f) Spôsob finančného zabezpečenia činnosti  VŠ
Žiadateľ spôsob finančného zabezpečenia uvádza len z vlastných zdrojov (pozri prílohu 2). Ďalšie finančné zabezpečenie, napr. dotácie z iných zdrojov alebo darov, žiadateľ neuvádza.

g) Personálne, priestorové, materiálne, technické a informačné zabezpečenie činnosti VŠ 

3a.	Počet aktuálneho obsadenia funkčných miest	Pozri HS 	
3b.	Vedecko-pedagogická charakteristika osôb	Pozri HS	
3c.	Kritériá na obsadzovanie funkčných miest profesorov a docentov	Pozri HS	
3d.	Informácie o rozsahu pracovného úväzku garantov	Pozri HS 	
3e.	Netýka sa		
3f.	Štruktúra funkcií profesorov, docentov a vysokoškolských učiteľov	Pozri HS	
3g.	Pravidlá na tvorbu zloženia skúšobných komisií na vykonanie štátnych a rigoróznych skúšok	Pozri HS	
4.	Údaje o materiálnom, technickom, priestorovom a informačnom zabezpečení 	Pozri HS	
5.	Celkový počet študentov + predpoklad	Pozri HS	

h) Doklady o vedeckej a pedagogickej kvalifikácii učiteľov, ktorí budú pôsobiť na Technologickom Inštitúte A. Ruprechta 
Priložené.

Hodnotenie DPS:
Žiadateľ predložil návrh na zriadenie prvej súkromnej vysokej školy technického zamerania, ktorá by mala pripravovať bakalárov „šitých na mieru“ zamestnávateľa. Tento zámer považujeme za vynikajúci, nakoľko takýto typ vysokej školy v slovenskom vysokoškolskom prostredí absentuje.
Vzhľadom na úmysel mať čo najväčší kontakt učiteľov so študentmi nepredpokladá sa externá, ale len denná forma štúdia realizovaná prezenčnou metódou, čo možno považovať za veľmi príťažlivý aspekt. Navrhovaní prednášajúci študijných predmetov, vrátane predmetov jadra, sú medzinárodne uznávaní vedci vo svojich odboroch, ktorých vedecké výsledky vysoko prekračujú požiadavky na zabezpečenie bakalárskeho stupňa vzdelávania.
Vysoká škola nebude vyberať od študentov školné, čo bude kompenzovať tým, že sa študenti zaviažu po skončení štúdia pracovať na pracoviskách zriaďovateľa.
Záverečná práca zabezpečuje, že študent preukáže schopnosť samostatne získavať teoretické a praktické poznatky a používať ich. Pozitívne je, že sa má realizovať v rámci priemyselnej praxe a to 4 dni v týždni v 6. semestri.
Požiadavky na úspešné absolvovanie štúdia sú dostatočne selektívne, aby neumožnili absolvovanie študentovi, ktorý nezískal v priebehu vzdelávacieho procesu vedomosti, schopnosti a zručnosti na štandardnej úrovni.
Náročnosť úloh, ktoré bude preukázateľne každý absolvent samostatne riešiť, je primeraná stupňu štúdia a navrhnutému profilu absolventa. Absolventi by sa mali po skončení uplatňovať hlavne zamestnaním sa v odbore u zamestnávateľa, ktorý im zabezpečoval úhradu vzdelávania, prípadne pokračovaním v štúdiu na vyšších stupňoch.
Členovia dočasnej PS v závere hodnotenia odporúčajú predkladateľom projektu dôsledne sledovať dobudovanie učebných priestorov vrátane laboratórií a technického vybavenia v zmysle predchádzajúcich usmernení. 

ZÁVER 
Na základe komplexného posúdenia návrhu na udelenie štátneho súhlasu pre právny subjekt  Technologický Inštitút A. Ruprechta, a. s., ako aj na základe záverov z hodnotiacej správy pre akreditovanie bakalárskeho študijného programu materiálové technológie dočasná pracovná skupina odporúča AK schváliť žiadosť právnickej osoby Technologický Inštitút A. Ruprechta, a.s., o štátny súhlas pôsobiť ako súkromná vysoká škola. 

Jozef Mihok
predseda dočasnej PS

Hlasovanie: 23. 06. 2014
DPS v zložení: J. Mihok (predseda), J. Holeček, M. Líška, M. Urban, J. Škvarenina
Za: 5
Proti: 0
Zdržal sa: 0